title: 2008/646/EB: 2008 m. liepos 31 d. Komisijos sprendimas, kuriuo skiriami Pediatrijos komiteto nariai ir pakaitiniai nariai sveikatos specialistams ir pacientų asociacijoms atstovauti (Tekstas svarbus EEE)

text:
7.8.2008

               LT

               Europos Sąjungos oficialusis leidinys

               L 212/5

      KOMISIJOS SPRENDIMAS

   2008 m. liepos 31 d.
   kuriuo skiriami Pediatrijos komiteto nariai ir pakaitiniai nariai sveikatos specialistams ir pacientų asociacijoms atstovauti
   (Tekstas svarbus EEE)
   (2008/646/EB)
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2006 m. gruodžio 12 d. Europos Parlamento ir Tarybos reglamentą (EB) Nr. 1901/2006 dėl pediatrijoje vartojamų vaistinių preparatų, iš dalies keičiantį Reglamentą (EEB) Nr. 1768/92, Direktyvą 2001/20/EB, Direktyvą 2001/83/EB ir Reglamentą (EB) Nr. 726/2004 (1), ypač į jo 4 straipsnio 1 dalį,
   kadangi:

               (1)

               Reglamento (EB) Nr. 1901/2006 4 straipsnio 1 dalyje reikalaujama, kad Komisija paskirtų sveikatos specialistų ir pacientų asociacijų atstovus į Europos vaistų agentūros pediatrijos komitetą.

               (2)

               Pagal Reglamento (EB) Nr. 1901/2006 4 straipsnio 1 dalį už viešą kvietimą pareikšti suinteresuotumą dalyvauti konkurse atsakinga Komisija. Buvo konsultuojamasi su Europos Parlamentu dėl gautų paraiškų, susijusių su šiuo kvietimu pareikšti suinteresuotumą, vertinimo rezultatų.

               (3)

               Komiteto nariai ir pakaitiniai nariai skiriami trejų metų laikotarpiui, prasidedančiam nuo 2008 m. rugpjūčio 1 d.,

         NUSPRENDĖ:
   Vienintelis straipsnis
   1.   Šiuo sprendimu Pediatrijos komiteto nariais ir pakaitiniais nariais trejų metų laikotarpiui nuo 2008 m. rugpjūčio 1 d. yra skiriami šie asmenys sveikatos specialistams atstovauti:

               —

               narys Jean Pierre ABOULKNER,

               —

               pakaitinė narė Alexandra COMPAGNUCCI,

               —

               narys David SPENSER,

               —

               pakaitinis narys Alan SMYTH,

               —

               narė Adriana CECI,

               —

               pakaitinis narys Paolo PAOLUCCI.

         2.   Šiuo sprendimu Komiteto nariais ir pakaitiniais nariais trejų metų laikotarpiui nuo 2008 m. rugpjūčio 1 d. yra skiriami šie asmenys pacientų organizacijoms atstovauti:

               —

               narė Tsvetana SCHYNS-LIHARSKA,

               —

               pakaitinė narė Karen AIACH,

               —

               narys Michal ODERMARSKY,

               —

               pakaitinė narė Milena STEVANOVIC,

               —

               narė Annagrazia ALTAVILLA,

               —

               pakaitinė narė Dominique GIOCANTI.

      Priimta Briuselyje, 2008 m. liepos 31 d.

            Komisijos vardu

         Günter VERHEUGEN

            Pirmininko pavaduotojas

      (1)  OL L 378, 2006 12 27, p. 1. Reglamentas su pakeitimais, padarytais Reglamentu (EB) Nr. 1902/2006 (OL L 378, 2006 12 27, p. 20).


Svarbus teisinis pranešimas

|

52006DP0481

Europos Parlamento sprendimas dėl prašymo ginti Gérard Onesta imunitetą ir privilegijas (2006/2121(IMM))

Oficialusis leidinys 314 E , 21/12/2006 p. 0084 - 0085

		P6_TA(2006)0481Prašymas ginti Gérard Onesta imunitetą ir privilegijasEuropos Parlamento sprendimas dėl prašymo ginti Gérard Onesta imunitetą ir privilegijas (2006/2121(IMM))Europos Parlamentas,- atsižvelgdamas į Monica Frassoni prašymą ginti Gérard Onesta imunitetą 3-iajame Tulūzos baudžiamųjų bylų apeliaciniame teisme (Prancūzija) vykstančiame baudžiamajame procese, pateiktą 2006 m. gegužės 17 d. ir paskelbtą 2006 m. gegužės 31 d. plenariniame posėdyje,- susipažinęs su Gérard Onesta paaiškinimais, pateiktais pagal Darbo tvarkos taisyklių 7 straipsnio 3 dalį,- atsižvelgdamas į 1965 m. balandžio 8 d. Protokolo dėl Europos Bendrijų privilegijų ir imunitetų 9 ir 10 straipsnius bei į 1976 m. rugsėjo 20 d. Akto dėl Europos Parlamento narių rinkimų remiantis tiesiogine visuotine rinkimų teise 6 straipsnio 2 dalį,- atsižvelgdamas į Europos Bendrijų Teisingumo Teismo 1964 m. gegužės 12 d. ir 1986 m. liepos 10 d. sprendimus [1],- atsižvelgdamas į Prancūzijos Respublikos Konstitucijos 26 straipsnį,- atsižvelgdamas į Darbo tvarkos taisyklių 6 straipsnio 3 dalį ir 7 straipsnį,- atsižvelgdamas į Teisės reikalų komiteto pranešimą (A6-0386/2006),A. kadangi Gérard Onesta yra Europos Parlamento narys, išrinktas per 2004 m. birželio 10- 13 d. vykusius šeštuosius tiesioginius rinkimus, ir kadangi Parlamentas 2004 m. gruodžio 14 d. patikrino jo įgaliojimus [2],B. kadangi Europos Parlamento sesijų metu Parlamento nariai savo valstybės teritorijoje naudojasi imunitetais, kurie toje valstybėje suteikiami jos parlamento nariams, ir kadangi imunitetu negali naudotis narys, užkluptas darantis nusikaltimą; kadangi tai negali sukliudyti Europos Parlamentui pasinaudoti savo teise atšaukti vieno iš narių imunitetą [3],C. kadangi minėtuoju atveju taikytina nuostata - Prancūzijos Konstitucijos 26 straipsnio antra pastraipa, pagal kurią negalima dėl nusikaltimo ar kito rimto pažeidimo suimti parlamento narį arba kitaip atimti arba suvaržyti jo laisvę, jei asamblėjos, kurios narys jis yra, biuras nedavė tam sutikimo; kadangi toks sutikimas nėra būtinas užklupus darant nusikaltimą arba kitą rimtą pažeidimą arba galutinio nuosprendžio atveju,D. kadangi Tulūzos baudžiamųjų bylų apeliacinis teismas skyrė Gérard Onesta trijų mėnesių laisvės atėmimo bausmę - griežtesnę, nei skiriama kitiems kaltinamiesiems, ir kadangi minėtasis teismas pagrindė šį kitokį savo sprendimą tuo, jog, būdamas Parlamento narys, Gérard Onesta turi daug daugiau būdų už kitus piliečius pasiekti, kad jo balsas būtų išgirstas politinėje arenoje, ypač jei tai daro remiamas kitų išrinktų savo partijos narių, savo frakcijos parlamente ir, prireikus, žiniasklaidos, nes, pasak minėtojo Prancūzijos teismo, turi puikių bendravimo įgūdžių,E. kadangi tai, jog Gérard Onesta nubaustas griežčiau tik dėl jo turimo Parlamento nario statuso, yra akivaizdus renkamų politikų diskriminavimas, nes galima susidaryti įspūdį, kad dėl to, jog renkami politikai turi kitų ir veiksmingesnių priemonių nuomonei reikšti, jiems neleidžiama dalyvauti viešose demonstracijose taip, kaip tai daro kiti piliečiai, ir kadangi tai skatintų daryti nepriimtiną išvadą, jog parlamento nariams leidžiama veikti tik politinėse asamblėjose, o už jų ribų jie turi mažiau teisių ir priemonių nuomonei reikšti nei kiti piliečiai,F. kadangi tai, jog Prancūzijos valdžios institucijos diskriminuojamai taikė flagrante delicto nuostatą tik Parlamento nariams (iš daugiau kaip 400 dalyvavusių asmenų), yra procedūrinis pažeidimas, kurio vienintelis tikslas - apeiti Protokolą dėl privilegijų ir imunitetų,G. kadangi Gérard Onesta, jo paties teigimu, siekė atkreipti dėmesį į tai, kad Europos Teisingumo Teismo sprendime pripažinta, jog Prancūzija neperkėlė į nacionalinę teisę 2001 m. kovo 12 d. Europos Palamento ir Tarybos direktyvos 2001/18/EB dėl genetiškai modifikuotų organizmų apgalvoto išleidimo į aplinką [4],H. kadangi sprendžiamas klausimas itin keblus ir jo sprendimo pasekmės Europos Parlamento prerogatyvoms nepriimtinos, nes tenka labai apgailestauti dėl diskriminuojamojo minėtojo Prancūzijos teismo požiūrio ir tuo padarytos politinės žalos Gérard Onesta pilietinėms teisėms,I. kadangi Gérard Onesta, pasinaudojęs visomis teisių gynimo priemonėmis savo šalyje, bet kuriuo atveju galės kreiptis į Europos Žmogaus Teisių Teismą Strasbūre, ir Europos Parlamentas jau svarsto paramos priemones,J. kadangi bet koks politinis vieno iš Europos Parlamento narių persekiojimas yra pasikėsinimas į Europos Parlamento, kaip demokratiškai Europos tautų renkamos politinės institucijos, vientisumą ir Parlamento negerbimas ir kadangi Europos Parlamentas, kaip demokratinė institucija, turi ginti savo prerogatyvas, pasinaudodamas visomis turimomis priemonėmis,1. apgailestauja dėl to, kad, esant dabartinei padėčiai, 1965 m. balandžio 8 d. Protokolas dėl Europos Bendrijų privilegijų ir imunitetų Europos Parlamentui nesuteikia galimybių imtis veiksmų siekiant apginti Gérard Onesta, ir todėl nusprendžia neginti jo imuniteto.[1] Byla 101/63, Wagner prieš Fohrmann ir Krier, 1964 m. Rink. p. 195 ir byla 149/85, Wybot prieš Faure ir kitus, 1986 m. Rink. p. 2391.[2] Europos Parlamento sprendimas dėl įgaliojimų patikrinimo (OL C 226 E, 2005 9 15, p. 51).[3] 1965 m. balandžio 8 d. Protokolo dėl Europos Bendrijų privilegijų ir imunitetų 10 straipsnis.[4] OL L 106, 2001 4 17, p. 1.--------------------------------------------------


title: 2013/789/ES: 2013 m. gruodžio 11 d. Europos Parlamento ir Tarybos sprendimas dėl Europos prisitaikymo prie globalizacijos padarinių fondo lėšų mobilizavimo pagal 2006 m. gegužės 17 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės ir patikimo finansų valdymo 28 punktą (Vokietijos paraiška „EGF/2013/003 DE/First Solar“ )

text:
21.12.2013

               LT

               Europos Sąjungos oficialusis leidinys

               L 349/97

         EUROPOS PARLAMENTO IR TARYBOS SPRENDIMAS
   2013 m. gruodžio 11 d.
   dėl Europos prisitaikymo prie globalizacijos padarinių fondo lėšų mobilizavimo pagal 2006 m. gegužės 17 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės ir patikimo finansų valdymo 28 punktą (Vokietijos paraiška „EGF/2013/003 DE/First Solar“)
   (2013/789/ES)
   EUROPOS PARLAMENTAS IR EUROPOS SĄJUNGOS TARYBA,
   atsižvelgdami į Sutartį dėl Europos Sąjungos veikimo,
   atsižvelgdami į 2006 m. gegužės 17 d. Europos Parlamento, Tarybos ir Komisijos tarpinstitucinį susitarimą dėl biudžetinės drausmės ir patikimo finansų valdymo (1), ypač į jo 28 punktą,
   atsižvelgdami į 2006 m. gruodžio 20 d. Europos Parlamento ir Tarybos reglamentą (EB) Nr. 1927/2006, įsteigiantį Europos prisitaikymo prie globalizacijos padarinių fondą (2), ypač į jo 12 straipsnio 3 dalį,
   atsižvelgdami į Europos Komisijos pasiūlymą,
   kadangi:

               (1)

               Europos prisitaikymo prie globalizacijos padarinių fondas (toliau – EGF) įsteigtas siekiant teikti papildomą paramą darbuotojams, atleistiems iš darbo dėl su globalizacija susijusių esminių pasaulio prekybos sistemos struktūrinių pokyčių, ir padėti jiems vėl integruotis į darbo rinką;

               (2)

               2006 m. gegužės 17 d. tarpinstituciniame susitarime numatyta galimybė mobilizuoti EGF lėšas, neviršijant viršutinės metinės 500 mln. EUR ribos;

               (3)

               2013 m. balandžio 12 d. Vokietija pateikė paraišką skirti EGF lėšas dėl darbuotojų atleidimo įmonėje „First Solar Manufacturing GmbH“ ir ją papildė iki 2013 m. rugpjūčio 14 d. pateikdama papildomos informacijos. Ta paraiška atitinka finansinei paramai taikomus reikalavimus, kaip nustatyta Reglamento (EB) Nr. 1927/2006 10 straipsnyje. Todėl Komisija siūlo mobilizuoti 2 305 357 EUR sumą;

               (4)

               todėl EGF lėšos turėtų būti mobilizuotos finansinei paramai pagal Vokietijos pateiktą paraišką suteikti,

         PRIĖMĖ ŠĮ SPRENDIMĄ:
   1 straipsnis
   2013 finansinių metų Europos Sąjungos bendrajame biudžete Europos prisitaikymo prie globalizacijos padarinių fondo lėšos mobilizuojamos siekiant skirti 2 305 357 EUR įsipareigojimų ir mokėjimų asignavimų sumą.
   2 straipsnis
   Šis sprendimas skelbiamas Europos Sąjungos oficialiajame leidinyje.

      Priimta Strasbūre 2013 m. gruodžio 11 d.

            Europos Parlamento vardu

            Pirmininkas

         M. SCHULZ

            Tarybos vardu

            Pirmininkas

         V. LEŠKEVIČIUS

      (1)  OL C 139, 2006 6 14, p. 1.

      (2)  OL L 406, 2006 12 30, p. 1.


title: 2010/366/: 2010 m. birželio 29 d. Tarybos sprendimas dėl Regionų komiteto Rumunijai atstovaujančio nario skyrimo

text:
1.7.2010

               LT

               Europos Sąjungos oficialusis leidinys

               L 166/21

         TARYBOS SPRENDIMAS
   2010 m. birželio 29 d.
   dėl Regionų komiteto Rumunijai atstovaujančio nario skyrimo
   (2010/366/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 305 straipsnį,
   atsižvelgdama į Rumunijos Vyriausybės pasiūlymą,
   kadangi:

               (1)

               2009 m. gruodžio 22 d. ir 2010 m. sausio 18 d. Taryba priėmė sprendimus 2009/1014/ES ir 2010/29/ES dėl Regionų komiteto narių ir pakaitinių narių skyrimo laikotarpiui nuo 2010 m. sausio 26 d. iki 2015 m. sausio 25 d. (1)

               (2)

               Pasibaigus Regionų komiteto nario Cristian ANGHEL įgaliojimams, tapo laisva Regionų komiteto nario vieta,

         PRIĖMĖ ŠĮ SPRENDIMĄ:
   1 straipsnis
   Likusiam kadencijos laikui – iki 2015 m. sausio 25 d., Regionų komiteto nariu skiriamas:

               —

               Romeo STAVARACHE

                  Primarul municipiului Bacău, județul Bacău

         2 straipsnis
   Šis sprendimas įsigalioja jo priėmimo dieną.

      Priimta Liuksemburge 2010 m. birželio 29 d.

            Tarybos vardu

            Pirmininkė

         E. ESPINOSA

      (1)  OL L 348, 2009 12 29, p. 22 ir OL L 12, 2010 1 19, p. 11.


title: 2006/863/EB: 2006 m. lapkričio 13 d. Tarybos sprendimas, iš dalies keičiantis Sprendimą 2004/793/EB dėl konsultacijų su Togo Respublika pagal Kotonu susitarimo 96 straipsnį užbaigimo

text:
1.12.2006

               LT

               Europos Sąjungos oficialusis leidinys

               L 335/42

      TARYBOS SPRENDIMAS

   2006 m. lapkričio 13 d.
   iš dalies keičiantis Sprendimą 2004/793/EB dėl konsultacijų su Togo Respublika pagal Kotonu susitarimo 96 straipsnį užbaigimo
   (2006/863/EB)
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį,
   atsižvelgdama į 2000 m. birželio 23 d. Kotonu pasirašytą (1) ir 2005 m. birželio 25 d. Liuksemburge pataisytą (2) Afrikos, Karibų jūros ir Ramiojo vandenyno grupės valstybių ir Europos bendrijos bei jos valstybių narių partnerystės susitarimą, ypač į jo 96 straipsnį,
   atsižvelgdama į Taryboje posėdžiavusių valstybių narių vyriausybių atstovų vidinį susitarimą dėl priemonių, kurių turi būti imtasi, ir tvarkos, kurios turi būti laikomasi, siekiant įgyvendinti AKR ir EB partnerystės susitarimą (3), ypač į jo 3 straipsnį,
   atsižvelgdama į Komisijos pasiūlymą,
   kadangi:

               (1)

               2004 m. lapkričio 15 d. Tarybos sprendime 2004/793/EB dėl konsultacijų su Togo Respublika pagal Kotonu susitarimo 96 straipsnį užbaigimo (4) numatyta, kad jis galioja 24 mėnesius nuo jo priėmimo dienos, kad būtų galima stebėti atitinkamas priemones.

               (2)

               Po prezidento Eyadema mirties kilusi politinė krizė 2005 m. buvo vienas nenumatytų įvykių, dėl kurio vėlavo Togo vyriausybės prisiimtų įsipareigojimų vykdymas ir užsibrėžtų tikslų įgyvendinimas, visų pirma pirmalaikių parlamento rinkimų organizavimas.

               (3)

               Baigiantis šiam stebėsenos laikotarpiui daugelis įsipareigojimų įvykdyti, kitiems svarbiausiems įsipareigojimams įgyvendinti imtasi konkrečių veiksmų. Vis dėlto, atsižvelgiant į pagrindinius Kotonu susitarimo principus dar reikia įgyvendinti keletą svarbių priemonių,

         NUSPRENDĖ:
   1 straipsnis
   Sprendimo 2004/793/EB dėl konsultacijų su Togo Respublika pagal Kotonu susitarimo 96 straipsnį užbaigimo galiojimas pratęsiamas 12 mėnesių, iki 2007 m. lapkričio 15 d. Sprendimas bus reguliariai persvarstomas kas šeši mėnesiai.
   2 straipsnis
   Priemonės, Sprendime 2004/793/EB patvirtintos kaip Kotonu susitarimo 96 straipsnio 2 dalies c punkte numatytos atitinkamos priemonės, pakeičiamos kaip nurodyta šio sprendimo priede pateiktame laiško projekte.
   3 straipsnis
   Šis sprendimas įsigalioja jo priėmimo dieną. Jis skelbiamas Europos Sąjungos oficialiajame leidinyje.

      Priimta Briuselyje, 2006 m. lapkričio 13 d.

            Tarybos vardu

            Pirmininkas

         E. TUOMIOJA

      (1)  OL L 317, 2000 12 15, p. 3.

      (2)  OL L 287, 2005 10 28, p. 4.

      (3)  OL L 317, 2000 12 15, p. 376.

      (4)  OL L 349, 2004 11 25, p. 17.

      PRIEDAS
      Ministrui pirmininkui, Togo Respublikos vyriausybės vadovui
      Pone Ministre Pirmininke,
      Europos Sąjunga Kotonu susitarimo 9 straipsnio nuostatoms skiria daug dėmesio. Šio susitarimo esmė, taigi ir mūsų santykių pagrindas, yra pagarba žmogaus teisėms, demokratijos principams ir teisinei valstybei, kuriais grindžiama AKR–ES partnerystė.
      Europos Sąjunga 2004 m. išreiškė nuomonę, kad politinė padėtis Toge yra šių svarbiausių principų pažeidimas ir 2004 m. balandžio mėn., vadovaudamasi susitarimo 96 straipsniu, pradėjo konsultacijas, per kurias vyriausybė prisiėmė 22 įsipareigojimus. Apie šių konsultacijų išvadas vyriausybės vadovui pranešta 2004 m. lapkričio 15 d. laiške.
      Atitinkamose priemonėse buvo numatytas 24 mėnesių stebėsenos laikotarpis, kuris baigiasi 2006 m. lapkričio 14 d. Per šį laikotarpį politinis dialogas suaktyvėjo: apie tai liudija, pavyzdžiui, 2005 m. liepos mėn., 2006 m. kovo mėn. ir 2006 m. spalio mėn. surengtos bendros Tarybos ir Komisijos stebėsenos misijos.
      Iš įsipareigojimų stebėsenos matyti, kad 2004 m. pabaigoje padėtis buvo akivaizdžiai pagerėjusi, tačiau pablogėjo per 2005 m. įvykius po prezidento Eyadema mirties. 2005 m. birželio mėn. imta įgyvendinti atvirumo politika ir rezultatai rodo, kad padėtis šiuo metu gerokai pagerėjusi: neseniai pasiektas bendras politinis susitarimas, už kurio sudarymą mes sveikiname Togo valdžios institucijas ir visas susijusias šalis.
      Iš svarbiausių veiksmų, kurių buvo imtasi vykdant 22 įsipareigojimus, mes išskiriame:

                  —

                  tikro politinio nacionalinio dialogo palaikymą, kuris leido visoms susijusioms šalims kartu atvirai nagrinėti ginčytinus klausimus. Dialogo rezultatas – 2006 m. rugpjūčio 20 d. visų dalyvių pasirašytas bendras politinis susitarimas. Pasirašyto dokumento tikslas – padėti pagrindą tvariai nacionalinei santarvei, jis pranoksta Europos Sąjungos atžvilgiu prisiimtus įsipareigojimus. Be klausimų, susijusių su rinkimų sistema ir nebaudžiamumu, dokumente svarstomi konstitucinių reformų tęsimo ir kariuomenės klausimai,

                  —

                  nacionalinės santarvės vyriausybės, į kurią įtraukiami opozicijos atstovai, sudarymą įgyvendinant rugpjūčio 20 d. susitarimą,

                  —

                  įsipareigojimą rengti parlamento rinkimus, apie kurių organizavimą 2007 m. birželio mėn. paskelbė Nepriklausoma nacionalinė rinkimų komisija (CENI),

                  —

                  naujojo spaudos kodekso taikymą, pastangas subalansuoti informacijos pristatymą oficialioje žiniasklaidoje ir pirmąjį Garso, vaizdo ir komunikacijos tarybos pertvarkymą,

                  —

                  teisingumo reformos programos priėmimą, per 2005 m. įvykius suimtų politinių kalinių paleidimą ir kalinimo sąlygų pagerinimą,

                  —

                  susitarimo su Jungtinių Tautų vyriausiojo žmogaus teisių komisaro valdyba dėl atstovybės įkūrimo Lomėje protokolo pasirašymą 2006 m. liepos 10 d. siekiant padėti vyriausybei ir stebėti žmogaus teisių padėtį Toge.

            Mes taip pat sveikiname iniciatyvas, kurios konkrečiai nėra numatytos 22 įsipareigojimuose. Tai kariuomenės reforma, kuria siekiama atskirti valstybės gynybos funkcijas nuo vidaus saugumo, ir pabėgėlių klausimas, kurį spręsti reikia visų pirma atkuriant pasitikėjimą.
      Nėra jokios abejonės, kad visi šie veiksmai padės atkurti demokratiją ir užtikrinti pagarbą žmogaus teisėms ir kad taip žengiama prisiimtų įsipareigojimų vykdymo linkme.
      Šiame pasitikėjimo tarp Europos Sąjungos ir Togo atkūrimo kontekste mes norime tęsti glaudų dialogą šiais klausimais:

                  —

                  padarytos pažangos įtvirtinimas – tai turėtų patvirtinti būsimi rinkimai,

                  —

                  rinkimų sistemos, kuriai pritaria visos šalys ir kuri yra apibrėžta bendrame politiniame susitarime, įgyvendinimas siekiant laisvų ir skaidrių parlamento rinkimų,

                  —

                  politinių partijų finansavimą reglamentuojančio teisinio pagrindo sukūrimas,

                  —

                  decentralizacijos tęsimas,

                  —

                  kovos su nebaudžiamumu klausimo sprendimas, įskaitant tyrimo komisijos ir komisijos nacionaliniam susitaikymui palengvinti sudarymas, kaip numatyta Bendro politinio susitarimo 2.2 ir 2.4 punktuose, taip pat pagarbos žmogaus teisėms užtikrinimas, kaip numatyta 2.1 įsipareigojime,

                  —

                  Nacionalinės žmogaus teisių komisijos statuto persvarstymas ir jos sudėties pertvarkymas, taip pat Jungtinių Tautų Vyriausiojo žmogaus teisių komisaro biuro įsteigimas Lomėje.

            Atsižvelgdama į tai, kad Toge įvyko teigiamų pokyčių, tačiau dar ne visas kelias nueitas, Europos Sąjunga nusprendė pratęsti 2004 m. lapkričio 15 d. sprendime nustatytą stebėsenos laikotarpį iki 36 mėnesių, kad Togo valdžios institucijos galėtų laikytis prisiimtų įsipareigojimų. Ne rečiau kaip kas šešis mėnesius bus vykdomos reguliarios peržiūros, kuriose kartu dalyvauja Europos Sąjungai pirmininkaujanti valstybė narė ir Europos Komisija.
      Siekiant remti vykstantį reformų procesą, Europos Sąjunga nori patikslinti atitinkamas priemones.
      Atsižvelgiant į atitinkamose priemonėse nustatytus tikslus likusios lėšos iš 6-ojo ir 7-ojo EPF bus panaudotos remti parlamento rinkimų organizavimą, finansuoti techninio bendradarbiavimo priemonę, kurios vienas tikslų – remti 22 įsipareigojimų įgyvendinimą, remti teisingumo reformos ir žmogaus teisių propagavimo programą, taip pat finansuoti įtemptai dirbančių darbuotojų socialinę programą.
      Nustačius rinkimų sistemą ir datą, nuo šiol galima paskelbti apie 9-ąjį EPF ir jo įgyvendinimą, taip pat apie Tarpusavio įsipareigojimų sistemą dėl Stabex 1995–1999 m. lėšų.
      Reiškiame Jums, Pone Ministre Pirmininke, mūsų didžiausią pagarbą.
      Priimta Briuselyje,

         Tarybos vardu

         Komisijos vardu


title: 2017 m. liepos 11 d. Politinio ir saugumo komiteto sprendimas (BUSP) 2017/1280, kuriuo pratęsiami Europos Sąjungos pasienio pagalbos misijos Rafos perėjimo punktui (ES BAM Rafah) vadovo įgaliojimai (ES BAM Rafah/1/2017)

text:
15.7.2017

               LT

               Europos Sąjungos oficialusis leidinys

               L 184/63

         POLITINIO IR SAUGUMO KOMITETO SPRENDIMAS (BUSP) 2017/1280
   2017 m. liepos 11 d.
   kuriuo pratęsiami Europos Sąjungos pasienio pagalbos misijos Rafos perėjimo punktui (ES BAM Rafah) vadovo įgaliojimai (ES BAM Rafah/1/2017)
   POLITINIS IR SAUGUMO KOMITETAS,
   atsižvelgdamas į Europos Sąjungos sutartį, ypač į jos 38 straipsnio trečią pastraipą,
   atsižvelgdamas į 2005 m. lapkričio 25 d. Tarybos bendruosius veiksmus 2005/889/BUSP dėl Europos Sąjungos pasienio pagalbos misijos Rafah perėjimo punktui (ES PPM Rafah) įsteigimo (1), ypač į jų 10 straipsnio 1 dalį,
   atsižvelgdamas į Sąjungos vyriausiosios įgaliotinės užsienio reikalams ir saugumo politikai pasiūlymą,
   kadangi:

               (1)

               pagal Bendrųjų veiksmų 2005/889/BUSP 10 straipsnio 1 dalį Politinis ir saugumo komitetas (toliau – PSK) yra įgaliotas pagal Sutarties 38 straipsnį priimti atitinkamus sprendimus dėl Europos Sąjungos pasienio pagalbos misijos Rafos perėjimo punktui (ES BAM Rafah) politinės kontrolės ir strateginio vadovavimo jai, įskaitant sprendimą paskirti misijos vadovą;

               (2)

               2015 m. liepos 7 d. PSK priėmė Sprendimą ES BAM Rafah/1/2015 (2), kuriuo Natalina CEA paskirta ES BAM Rafah misijos vadove laikotarpiui nuo 2015 m. liepos 1 d. iki 2016 m. birželio 30 d.;

               (3)

               2016 m. liepos 12 d. PSK priėmė Sprendimą ES BAM Rafah/1/2016 (3), kuriuo pratęsiami ES BAM Rafah misijos vadovės Natalina CEA įgaliojimai laikotarpiui iki 2017 m. birželio 30 d.;

               (4)

               2017 m. liepos 4 d. Taryba priėmė Sprendimą (BUSP) 2017/1193 (4), kuriuo ES BAM Rafah įgaliojimai pratęsiami nuo 2017 m. liepos 1 d. iki 2018 m. birželio 30 d.;

               (5)

               Sąjungos vyriausioji įgaliotinė užsienio reikalams ir saugumo politikai pasiūlė pratęsti ES BAM Rafah misijos vadovės Natalina CEA įgaliojimus laikotarpiui nuo 2017 m. liepos 1 d. iki 2018 m. birželio 30 d.,

         PRIĖMĖ ŠĮ SPRENDIMĄ:
   1 straipsnis
   ES BAM Rafah misijos vadovės Natalina CEA įgaliojimai pratęsiami laikotarpiui nuo 2017 m. liepos 1 d. iki 2018 m. birželio 30 d.
   2 straipsnis
   Šis sprendimas įsigalioja jo priėmimo dieną.
   Jis taikomas nuo 2017 m. liepos 1 d.

      Priimta Briuselyje 2017 m. liepos 11 d.

            Politinio ir saugumo komiteto vardu

            Pirmininkas

         W. STEVENS

      (1)  OL L 327, 2005 12 14, p. 28.

      (2)  2015 m. liepos 7 d. Politinio ir saugumo komiteto sprendimas (BUSP) 2015/1128 dėl Europos Sąjungos pasienio pagalbos misijos Rafos perėjimo punktui (ES BAM Rafah) vadovo skyrimo (ES BAM Rafah/1/2015) (OL L 184, 2015 7 11, p. 16).

      (3)  2016 m. liepos 12 d. Politinio ir saugumo komiteto sprendimas (BUSP) 2016/1194, kuriuo pratęsiami Europos Sąjungos pasienio pagalbos misijos Rafos perėjimo punktui (ES BAM Rafah) misijos vadovo įgaliojimai (ES BAM Rafah/1/2016) (OL L 197, 2016 7 22, p. 3).

      (4)  2017 m. liepos 4 d. Tarybos sprendimas (BUSP) 2017/1193, kuriuo iš dalies keičiami Bendrieji veiksmai 2005/889/BUSP dėl Europos Sąjungos pasienio pagalbos misijos Rafah perėjimo punktui (ES PPM Rafah.) įsteigimo (OL L 172, 2017 7 5, p. 12).


title: 2013/61/ES: 2013 m. sausio 22 d. Tarybos sprendimas, kuriuo skiriamas Regionų komiteto Vokietijai atstovaujantis pakaitinis narys

text:
25.1.2013

               LT

               Europos Sąjungos oficialusis leidinys

               L 22/23

         TARYBOS SPRENDIMAS
   2013 m. sausio 22 d.
   kuriuo skiriamas Regionų komiteto Vokietijai atstovaujantis pakaitinis narys
   (2013/61/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 305 straipsnį,
   atsižvelgdama į Vokietijos Vyriausybės pasiūlymą,
   kadangi:

               (1)

               2009 m. gruodžio 22 d. ir 2010 m. sausio 18 d. Taryba priėmė sprendimus 2009/1014/ES (1) ir 2010/29/ES (2) dėl Regionų komiteto narių ir pakaitinių narių skyrimo laikotarpiui nuo 2010 m. sausio 26 d. iki 2015 m. sausio 25 d.;

               (2)

               Dagmar MÜHLENFELD paskyrus nare (3) tapo laisva Regionų komiteto pakaitinio nario vieta,

         PRIĖMĖ ŠĮ SPRENDIMĄ:
   1 straipsnis
   Likusiam dabartinės kadencijos laikui iki 2015 m. sausio 25 d. Regionų komiteto pakaitine nare skiriama:

               —

               Helma OROSZ, Oberbürgermeisterin der Stadt Dresden.

         2 straipsnis
   Šis sprendimas įsigalioja jo priėmimo dieną.

      Priimta Briuselyje 2013 m. sausio 22 d.

            Tarybos vardu

            Pirmininkas

         M. NOONAN

      (1)  OL L 348, 2009 12 29, p. 22.

      (2)  OL L 12, 2010 1 19, p. 11.

      (3)  OL L 287, 2012 10 18, p. 11.


title: 2016 m. balandžio 28 d. Europos Parlamento sprendimas (ES) 2016/1546 dėl Europos geležinkelio agentūros 2014 finansinių metų biudžeto įvykdymo patvirtinimo

text:
14.9.2016

               LT

               Europos Sąjungos oficialusis leidinys

               L 246/308

         EUROPOS PARLAMENTO SPRENDIMAS (ES) 2016/1546
   2016 m. balandžio 28 d.
   dėl Europos geležinkelio agentūros 2014 finansinių metų biudžeto įvykdymo patvirtinimo
   EUROPOS PARLAMENTAS,

               —

               atsižvelgdamas į Europos geležinkelio agentūros 2014 finansinių metų galutines metines ataskaitas,

               —

               atsižvelgdamas į Audito Rūmų ataskaitą dėl Europos geležinkelio agentūros 2014 finansinių metų metinių ataskaitų kartu su Agentūros atsakymu (1),

               —

               atsižvelgdamas į Audito Rūmų pagal Sutarties dėl Europos Sąjungos veikimo 287 straipsnį pateiktą 2014 finansinių metų sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą (2),

               —

               atsižvelgdamas į Tarybos 2016 m. vasario 12 d. rekomendaciją dėl patvirtinimo, kad Agentūra įvykdė 2014 finansinių metų biudžetą (05584/2016 – C8-0077/2016),

               —

               atsižvelgdamas į Sutarties dėl Europos Sąjungos veikimo 319 straipsnį,

               —

               atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (3), ypač į jo 208 straipsnį,

               —

               atsižvelgdamas į 2004 m. balandžio 29 d. Europos Parlamento ir Tarybos reglamentą (EB) Nr. 881/2004, įsteigiantį Europos geležinkelio agentūrą (4), ypač į jo 39 straipsnį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (5),

               —

               atsižvelgdamas į 2013 m. rugsėjo 30 d. Komisijos deleguotąjį reglamentą (ES) Nr. 1271/2013 dėl finansinio pagrindų reglamento, taikomo įstaigoms, nurodytoms Europos Parlamento ir Tarybos reglamento (ES, Euratomas) Nr. 966/2012 208 straipsnyje (6), ypač į jo 108 straipsnį,

               —

               atsižvelgdamas į Darbo tvarkos taisyklių 94 straipsnį ir V priedą,

               —

               atsižvelgdamas į Biudžeto kontrolės komiteto pranešimą ir į Transporto ir turizmo komiteto nuomonę (A8–0106/2016),

               1.

               patvirtina Europos geležinkelio agentūros vykdomajam direktoriui, kad Agentūros 2014 finansinių metų biudžetas įvykdytas;

               2.

               išdėsto savo pastabas toliau pateikiamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, Europos geležinkelio agentūros vykdomajam direktoriui, Tarybai, Komisijai ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Martin SCHULZ

            Generalinis sekretorius

         Klaus WELLE

      (1)  OL C 409, 2015 12 9, p. 238.

      (2)  Žr. 1 išnašą.

      (3)  OL L 298, 2012 10 26, p. 1.

      (4)  OL L 164, 2004 4 30, p. 1.

      (5)  OL L 357, 2002 12 31, p. 72.

      (6)  OL L 328, 2013 12 7, p. 42.


title: 2014/571/ES: 2014 m. balandžio 3 d. Europos Parlamento sprendimas dėl Europos prieglobsčio paramos biuro 2012 finansinių metų biudžeto įvykdymo patvirtinimo

text:
5.9.2014

               LT

               Europos Sąjungos oficialusis leidinys

               L 266/187

         EUROPOS PARLAMENTO SPRENDIMAS
   2014 m. balandžio 3 d.
   dėl Europos prieglobsčio paramos biuro 2012 finansinių metų biudžeto įvykdymo patvirtinimo
   (2014/571/ES)
   EUROPOS PARLAMENTAS,

               —

               atsižvelgdamas į Europos prieglobsčio paramos biuro 2012 finansinių metų galutines metines ataskaitas,

               —

               atsižvelgdamas į Audito Rūmų ataskaitą dėl Europos prieglobsčio paramos biuro 2012 finansinių metų metinių finansinių ataskaitų su Biuro atsakymais (1),

               —

               atsižvelgdamas į Tarybos 2014 m. vasario 18 d. rekomendaciją (05849/2014 – C7–0054/2014),

               —

               atsižvelgdamas į Sutarties dėl Europos Sąjungos veikimo 319 straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

               —

               atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (3), ypač į jo 208 straipsnį,

               —

               atsižvelgdamas į 2010 m. gegužės 19 d. Europos Parlamento ir Tarybos reglamentą (ES) Nr. 439/2010 dėl Europos prieglobsčio paramos biuro įsteigimo (4), ypač į jo 35 straipsnį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (5),

               —

               atsižvelgdamas į 2013 m. rugsėjo 30 d. Komisijos deleguotąjį reglamentą (ES) Nr. 1271/2013 dėl finansinio pagrindų reglamento, taikomo įstaigoms, nurodytoms Europos Parlamento ir Tarybos reglamento (ES, Euratomas) Nr. 966/2012 208 straipsnyje (6), ypač į jo 108 straipsnį,

               —

               atsižvelgdamas į Darbo tvarkos taisyklių 77 straipsnį ir VI priedą,

               —

               atsižvelgdamas į Biudžeto kontrolės komiteto pranešimą ir Piliečių laisvių, teisingumo ir vidaus reikalų komiteto nuomonę (A7–0187/2014),

               1.

               patvirtina Europos prieglobsčio paramos biuro vykdomajam direktoriui, kad Biuro 2012 finansinių metų biudžetas įvykdytas;

               2.

               išdėsto savo pastabas toliau pateikiamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, Europos prieglobsčio paramos biuro vykdomajam direktoriui, Tarybai, Komisijai ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Martin SCHULZ

            Generalinis sekretorius

         Klaus WELLE

      (1)  OL C 365, 2013 12 13, p. 73.

      (2)  OL L 248, 2002 9 16, p. 1.

      (3)  OL L 298, 2012 10 26, p. 1.

      (4)  OL L 132, 2010 5 29, p. 11.

      (5)  OL L 357, 2002 12 31, p. 72.

      (6)  OL L 328, 2013 12 7, p. 42.


title: 2014/204/ES: 2014 m. vasario 11 d. Tarybos sprendimas dėlEuropos Sąjungos ir Norvegijos Karalystės susitarimo dėl jos dalyvavimoEuropos prieglobsčio paramos biuro veikloje sąlygų pasirašymo Sąjungosvardu

text:
12.4.2014

               LT

               Europos Sąjungos oficialusis leidinys

               L 109/1

         TARYBOS SPRENDIMAS
   2014 m. vasario 11 d.
   dėl Europos Sąjungos ir Norvegijos Karalystės susitarimo dėl jos dalyvavimo Europos prieglobsčio paramos biuro veikloje sąlygų pasirašymo Sąjungos vardu
   (2014/204/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 74 straipsnį, 78 straipsnio 1 ir 2 dalis kartu su 218 straipsnio 5 dalimi,
   atsižvelgdama į Europos Komisijos pasiūlymą,
   kadangi:

               (1)

               Europos Parlamento ir Tarybos reglamente (ES) Nr. 439/2010 (1) numatyta, kad Europos prieglobsčio paramos biuras pasirengęs bendradarbiauti su Islandija, Lichtenšteinu, Norvegija ir Šveicarija, kuriems suteikiamos stebėtojų teisės. Be to, tame reglamente numatyta, kad turi būti sudaromi susitarimai, kuriais nustatomi tų valstybių dalyvavimo Europos prieglobsčio paramos biuro veikloje pobūdis, mastas ir taisyklės;

               (2)

               2012 m. sausio 27 d. Taryba įgaliojo Komisiją pradėti derybas dėl Europos Sąjungos ir Norvegijos Karalystės susitarimo dėl jos dalyvavimo Europos prieglobsčio paramos biuro veikloje sąlygų (toliau – Susitarimas). Derybos sėkmingai baigtos ir susitarimas parafuotas 2013 m. birželio 28 d.;

               (3)

               Susitarimas turėtų būti pasirašytas ir taikomas laikinai, kol bus užbaigtos jo sudarymui reikalingos procedūros;

               (4)

               kaip nurodyta Reglamento (ES) Nr. 439/2010 21 konstatuojamojoje dalyje, Jungtinė Karalystė ir Airija dalyvauja priimant tą reglamentą ir jis joms yra privalomas. Todėl jos turėtų taikyti Reglamento (ES) Nr. 439/2010 49 straipsnio 1 dalį dalyvaudamos šio sprendimo priėmime. Todėl Jungtinė Karalystė ir Airija dalyvauja priimant šį sprendimą;

               (5)

               kaip nurodyta Reglamento (ES) Nr. 439/2010 22 konstatuojamojoje dalyje, Danija nedalyvauja priimant tą reglamentą ir jis nėra jai privalomas. Todėl Danija nedalyvauja priimant šį sprendimą,

         PRIĖMĖ ŠĮ SPRENDIMĄ:
   1 straipsnis
   Suteikiami įgaliojimai Sąjungos vardu pasirašyti Europos Sąjungos ir Norvegijos Karalystės susitarimą dėl jos dalyvavimo Europos prieglobsčio paramos biuro veikloje sąlygų, su sąlyga, kad minėtas Susitarimas bus sudarytas.
   Susitarimo tekstas pridedamas prie šio sprendimo.
   2 straipsnis
   Tarybos pirmininkas įgaliojamas paskirti asmenį (-is), įgaliotą (-us) Sąjungos vardu pasirašyti Susitarimą.
   3 straipsnis
   Kol bus užbaigtos Susitarimo sudarymo procedūros, Susitarimas laikinai taikomas pagal jo 13 straipsnio 3 dalį (2).
   4 straipsnis
   Šis sprendimas įsigalioja jo priėmimo dieną.

      Priimta Briuselyje 2014 m. vasario 11 d.

            Tarybos vardu

            Pirmininkas

         E. VENIZELOS

      (1)  2010 m. gegužės 19 d. Europos Parlamento ir Tarybos reglamentas (ES) Nr. 439/2010 dėl Europos prieglobsčio paramos biuro įsteigimo (OL L 132, 2010 5 29, p. 11).

      (2)  Datą, nuo kurios Susitarimas bus laikinai taikomas, Europos Sąjungos oficialiajame leidinyje paskelbs Tarybos Generalinis sekretoriatas.


title: 1994 m. gruodžio 22 d. Vykdomojo komiteto sprendimas dėl Šengeno priemonių nustatymo ir taikymo oro uostuose ir aerodromuose (SCH/Com-ex (94)17 rev. 4)

text:
Svarbus teisinis pranešimas

|

41994D0017

Oficialusis leidinys L 239 , 22/09/2000 p. 0168 - 0172

		Vykdomojo komiteto sprendimas1994 m. gruodžio 22 d.dėl Šengeno priemonių nustatymo ir taikymo oro uostuose ir aerodromuose(SCH/Com-ex (94)17 rev. 4)VYKDOMASIS KOMITETAS,atsižvelgdamas į Konvencijos dėl Šengeno susitarimo įgyvendinimo 132 straipsnį,atsižvelgdamas į Šengeno konvencijos 4 ir 6 straipsnius,atkreipia dėmesį į dokumentą dėl Šengeno priemonių nustatymo ir taikymo oro uostuose ir aerodromuose (SCH/I-Front (94)39 rev. 9), jį patvirtina irNUSPRENDĖ:Siekiant nustatyti ir taikyti Šengeno priemones oro uostuose ir aerodromuose turi būti įgyvendintos priede išdėstytos priemonės.Bona, 1994 m. gruodžio 22 d.PirmininkasBernd Schmidbauer--------------------------------------------------SCH/I-Front (94)39 rev. 9SPRENDIMASdėl Šengeno priemonių nustatymo ir taikymo oro uostuose ir aerodromuose (šalutiniuose oro uostuose)Nustatant Šengeno priemones oro uostuose ir aerodromuose, turėtų būti atsižvelgta į oro kelių svarbą nelegaliai imigracijai ir oro uostų kaip vidinių ir išorinių sienų funkciją. Susitariančiosios Šalys mano, kad būtina nustatyti toliau nurodytas naujas priemones.1. Atsižvelgiant į būtinumą atvykimo punktuose neleisti susimaišyti vidinių ir tarptautinių reisų keleivių srautams prieš pasienio policijai atliekant tikrinimus ir išvykimo punktuose po tikrinimų ir dėl to, kad prieš įteisinant Šengeno konvenciją tokių keleivių srautų fiziniam atskyrimui užtikrinti reikalinga infrastruktūra turėtų būti sukurta visuose oro uostuose (išskyrus Amsterdamo Schipholio oro uostą, kuriam buvo suteikta išimtis iki 1995 m. pabaigos keliant sąlygą, kad per šį laiką jis imsis priemonių keleivių srautams aiškiai atskirti), Šengeno konvencija iki Vykdomojo komiteto nustatytos datos taip pat bus įteisinta oro susisiekimui [1].Parengiamajame etape nuo 1994 m. gruodžio 22 d. iki 1995 m. kovo 26 d. Susitariančiosios Šalys informuos viena kitą apie priemones, kurių buvo imtasi.2. Atliekant tarptautinių reisų kontrolę, kad asmenys, kuriems taikoma Bendrijos teisė ir apskritai tik tapatybės tikrinimas, būtų mažiau užlaikomi, bus numatyti atskiri kontrolės punktai, visose Šengeno valstybėse pažymėti vienodais minimaliais ženklais - Europos Sąjungos emblema su raidėmis "EU" žvaigždžių apskritime. Trečiųjų valstybių piliečiams skirti kontrolės punktai bus žymimi žodžiais "Non-EU nationals". Kontrolės punktuose romanų kalbas vartojančiose valstybėse bus vartojamos santrumpos "UE" ir "non-UE".3. Aerodromuose, oro uostuose, kurie pagal atitinkamas nacionalinės teisės normas neturi tarptautinio oro uosto statuso, bet turi leidimą aptarnauti tarptautinius skrydžius, kontrolės sąlygos bus panašios į sąlygas, taikomas oro uostuose, su šiomis išimtimis:- siekiant išvengti rizikos, turi būti tikrinami tų skrydžių keleiviai, dėl kurių nėra tikra, ar jie atvyksta vien iš Susitariančiųjų Šalių teritorijų, ar vyksta vien į jas, nenusileisdami trečiosios valstybės teritorijoje,- atsižvelgiant į oro eismo intensyvumą, pasienio kontrolės pareigūnai nebūtinai privalo būti aerodromuose visą laiką, jei yra užtikrinama, kad iškilus reikalui reikalingas personalas gali būti nusiųstas ten iš anksto. Apie tarptautinių skrydžių orlaivių atvykimą ir išvykimą aerodromo vadovas privalo atitinkamai pranešti pasienio kontrolės įstaigoms. Gali būti papildomai naudojami policijos pareigūnai, jei tai leidžia nacionaliniai teisės aktai,- apskritai aerodromuose nereikės daryti kokių nors pertvarkymų siekiant fiziškai atskirti vidinius ir tarptautinių skrydžių keleivių srautus.Nuostatos dėl aerodromų bus pridėtos prie Bendrojo vadovo.[1] Ši nuostata yra grindžiama prielaida, kad sprendimas įteisinti Šengeno konvenciją bus priimtas 1994 m. rugsėjo 22 d. ir kad nuo šio sprendimo iki įsigaliojimo datos praeis trys mėnesiai.--------------------------------------------------ŠENGENO PRIEMONIŲ NUSTATYMAS IR TAIKYMAS ORO UOSTUOSE IR AERODROMUOSE (ŠALUTINIUOSE ORO UOSTUOSE)Oro uostų vaidmuo Šengeno sistemoje yra didžiausias: pirma, jie yra labai svarbūs kaip nuolat didėjančio keleivių skaičiaus ir dėl to kartu nelegalių imigrantų atvykimo punktai; antra, jie atstoja vidines ir išorines sienas ir dėl to sudaro specifinį sektorių, kuriam iškyla specifinės problemos.Konkrečiai reikia atsižvelgti į šiuos aspektus:- Šengeno konvencijos įsigaliojimo,- keleivių srautų oro uostuose skirstymą,- civilinio oro eismo kontrolės lygio derinimą su Šengeno nuostatomis,- aerodromų specifiką.1. Šengeno konvencijos įsigaliojimasŠengeno priemonės nustato svarbų naują požymį: nepaisant pilietybės, vidinių reisų keleiviams nebus taikomi jokie tikrinimai, o tarptautinių reisų keleiviai bus tikrinami atvykdami ir išvykdami ir tų tikrinimų kruopštumas priklausys nuo jų pilietybės. Siekiant vienu metu įgyvendinti abu tikslus, šios dvi keleivių kategorijos turi būti atskirtos. Turi būti imtasi priemonių, kad vidinių reisų keleiviai nebūtų tikrinami, o tarptautinių reisų keleiviams nebūtų leista nepatikrintiems atvykti į Šengeno valstybių teritoriją.Visiškai atskirti tas dvi kategorijas įmanoma tik fizinėmis priemonėmis, dažniausiai sukuriant reikiamą infrastruktūrą. Atskyrimo priemonėmis gali būti pastato pertvaros esamose kontrolės zonose, galima naudoti skirtingus esamų pastatų aukštus arba skirtingus terminalus.Atsižvelgiant į tai, kad prieš įsigaliojant Šengeno konvencijai reikiama infrastruktūra turėtų būti sukurta visuose oro uostuose, išskyrus Schipholio oro uostą, kuriam buvo suteikta išimtis iki 1995 m. pabaigos, iškėlus sąlygą, kad per šį laiką jis imsis priemonių, kad keleivių srautai būtų aiškiai atskirti, Šengeno konvencija iki Vykdomojo komiteto nustatytos datos taip pat bus įteisinta oro susisiekimui [1].Parengiamajame etape nuo 1994 m. gruodžio 22 d. iki 1995 m. kovo 26 d. Susitariančiosios Šalys informuos viena kitą apie priemones, kurių buvo imtasi.2. Keleivių srautų oro uostuose skirstymasBandymai parodė, kad įgyvendinant Šengeno nuostatas dėl asmenų kontrolės, ypač dėl trečiųjų valstybių piliečiams taikomos kontrolės, tikrinimai užtrunka gerokai ilgiau ir daugiau sugaištama laiko. Siekiant užtikrinti, kad kontrolės punktuose sugaištamas laikas būtų priimtinas bent asmenims, kuriems taikoma Bendrijos teisė, ypač svarbu paspartinti šių keleivių kontrolę.Šiomis aplinkybėmis vienas galimas sprendimas būtų nustatyti kontrolės punktus, skirtus asmenims, kuriems taikoma Bendrijos teisė, kad šie keleiviai, kuriems apskritai taikomi minimalūs tikrinimai, negaištų laiko prie to paties langelio kaip ir trečiųjų valstybių piliečiai, kurių tikrinimas užtrunka ilgiau. Vis dėlto patyrimas rodo, kad keleiviai rikiuojasi į eilę prie tinkamo kontrolės punkto tik tada, kai punktai yra pažymėti visiems suprantamais ženklais. Paisyti tokių ženklų tikriausiai padėtų didesnis jų vienodumas. Visose Šengeno valstybėse turėtų būti siekiama suderintos praktikos.Asmenims, kuriems taikoma Bendrijos teisė, bus nustatyti atskiri kontrolės punktai, visose Šengeno valstybėse pažymėti vienodais minimaliais ženklais - Europos Sąjungos emblema su raidėmis "EU" žvaigždžių apskritime. Trečiųjų valstybių piliečiams skirti kontrolės punktai bus žymimi žodžiais "Non-EU nationals". Kontrolės punktuose romanų kalbas vartojančiose valstybėse bus vartojamos santrumpos "UE" ir "non-UE".3. Civilinio oro eismo kontrolės lygio derinimas su Šengeno nuostatomisOro uostuose, kurie yra išorinės sienos, atliekamos keleivių kontrolės principai yra tie patys kaip ir kitur, pavyzdžiui, kelių kontrolės punktuose. Tačiau skirtumas tas, kad kontroliuojant oro eismą labai svarbus yra laiko veiksnys, daugiausia atsižvelgiant į skrydžių tvarkaraščio suderinimą.Dėl to tenka derinti saugumo reikalavimus ir laiko apribojimus. Tačiau, iškilus kokiai nors abejonei, pirmenybė visada teikiama saugumo reikalavimams.Visos kontrolės procedūros trukmė priklauso ne tik nuo pasienio kontrolės darbuotojų darbo krūvio, bet ir nuo daugelio kitų veiksnių, tokių kaip keleivių skaičius, jų sudėtis, pastatų struktūra ir kt. Kiekviename oro uoste yra skirtingos sąlygos. IATA atliktų tyrimų duomenimis, jei vidutinė keleivio tikrinimo trukmė yra daugiau kaip 40 sekundžių, oro uosto funkcionavimas gerokai sutrinka. Šie rezultatai buvo gauti bandymus atlikus remiantis Šengeno nuostatomis dėl asmenų kontrolės. Atsižvelgiant į tai, kad erdvė ir priėmimo įranga yra ribotos, padėtis negali staigiai pasikeisti net ir padidinus darbuotojų skaičių.Būtent dėl to reikia ne tik daugiau personalo, bet ir pertvarkyti oro uostus, kad būtų galima laikytis Šengeno kontrolės lygio ir užtikrinti, kad tikrinimams skirtas laikas derintųsi su laiko apribojimais, primetamais kitų sistemų, kurių reikia paisyti, pavyzdžiui, tarptautinių skrydžių tvarkaraštis.Reikėtų skirti organizacines priemones, įvykdomas per trumpą laiką, ir priemones, grindžiamas sudėtinga technologija, kurioms įgyvendinti dėl jų pobūdžio reikia daugiau laiko.Susitariančiosios Šalys siūlo išnagrinėti šių priemonių tikslingumą:3.1 Organizacinės priemonėsŠiai kategorijai priskiriamos priemonės turėtų padėti racionalizuoti ir paspartinti kontrolės procedūrą, nesumažindamos saugumo:- antro kontrolės ešalono sukūrimas, leidžiantis pirmo kontrolės punkto darbuotojams sunkius atvejus perduoti antram kontrolės punktui; ši tvarka padėtų išlaikyti gerą tempą tikrinant keleivių srautus,- vadovaujantis 1992 m. lapkričio 6 d. ministrų ir valstybės sekretorių sprendimu, išorinių sienų kontrolė laikantis Šengeno sąlygų yra veiksminga, jeigu jos intensyvumo lygis atitinka įvairių trečiųjų valstybių keliamus pavojus ir grėsmę. Šengeno Susitariančiosios Šalys informuos viena kitą apie įgyvendinimo priemones.Šiuo tikslu Susitariančiosios Šalys ketina savo saugumo pajėgas prašyti nustatyti, kokius pavojus ir grėsmes kelia trečiosios valstybės,- automatizuota pasienio kontrolė yra kitas būdas paspartinti keleivių patikrinimus ir kartu nedidinti darbuotojų skaičiaus. Šis automatizuotas būdas yra siejamas su kelionės dokumento arba kortelės su specialia mikroschema elektroniniu skaitymu. Kontrolė paspartėtų įrengus daug skaitymo automatų, kurie neužima daug vietos ir kainuoja gerokai mažiau negu pareigūno aptarnaujamas kontrolės punktas.Tokia tvarka suteikia galimybę atlikti skubius išsamius tikrinimus, kad būtų galima nustatyti visų atvykimo sąlygų atitiktį naudojantis automatizuota duomenų paieška, tikrinimus, kurie buvo atliekami prieš gaunant leidimą naudoti automatizuotą sistemą, ir pakartotinius tikrinimus. Be to, pasienio kontrolės įstaigos prireikus gali bet kada atlikti papildomus tikrinimus.3.2. Išankstinio informavimo apie keleivius sistemaSiekiant priderinti oro transportu vežamų keleivių kontrolės lygį prie Šengeno reikalavimų, reikia ieškoti naujų galimybių. Kadangi didinti kiek patinka kontrolės trukmę lėktuvui nusileidus nėra galimybių, šią padėtį reikia taisyti atliekant keleivių tikrinimus jam dar nenusileidus. Šis būdas tam tikru mastu jau yra taikomas tarptautiniame oro transporte, ir tikrinimas organizuojamas taip, kad lėktuvui pakilus duomenys apie keleivius elektroniniu būdu yra perduodami į atvykimo oro uostą. Pasienio kontrolės pareigūnai paskirties oro uoste gali pradėti gautus duomenis lyginti su savo turimais duomenimis, atlikti bylų paiešką ir apskritai turi pakankamai laiko šiam darbui.3.3. Tikrinimai prieš skrydįTikrinimai prieš skrydį yra dar vienas būdas atlikti išankstinį keleivių tikrinimą. Pagal šią sistemą paskirties šalies pasienio kontrolės pareigūnai pagal tarptautinius susitarimus išvykimo oro uoste gali atlikti tikrinimus, ar keleiviai atitinka tam tikras atvykimo į Šengeno valstybės teritoriją sąlygas ir ar jie gali sėsti į lėktuvą. Tikrinimai prieš skrydį yra papildoma atvykimo kontrolė, bet jie nepakeičia atvykimo kontrolės, atliekamos atvykimo oro uoste.4. Aerodromų specifikaAerodromuose, oro uostuose, kurie pagal atitinkamas nacionalinės teisės normas neturi tarptautinio oro uosto statuso, bet turi leidimą aptarnauti tarptautinius skrydžius, tarptautinių skrydžių keleiviams taikoma asmenų kontrolė (Bendrojo vadovo [2] II skirsnis, 3.3.3 punktas).Siekiant išvengti rizikos, turi būti tikrinami keleiviai tų skrydžių, dėl kurių nėra tikrai žinoma, ar jie atvyksta vien iš Susitariančiųjų Šalių teritorijų arba vyksta vien į jas nenusileisdami trečiosios valstybės teritorijoje.Dėl oro eismo intensyvumo pasienio kontrolės pareigūnai nebūtinai privalo būti aerodromuose visą laiką, jei yra užtikrinama, kad iškilus reikalui reikalingas personalas gali būti nusiųstas ten iš anksto. Apie tarptautinių skrydžių lėktuvų atvykimą ir išvykimą aerodromo vadovas privalo atitinkamai pranešti pasienio kontrolės įstaigoms. Gali būti naudojami papildomi policijos pareigūnai, jei tai leidžia nacionaliniai teisės aktai.Kadangi eismas aerodromuose paprastai yra sporadiškas, apskritai ten nereikės kurti infrastruktūros vidinių ir tarptautinių skrydžių keleivių srautams fiziškai atskirti.Nuostatos dėl aerodromų bus pridėtos prie Bendrojo vadovo.[1] Ši nuostata yra grindžiama prielaida, kad sprendimas Šengeno konvencijai įsigalioti bus priimtas 1994 m. rugsėjo 22 d. ir kad nuo šio sprendimo priėmimo iki jo įsigaliojimo dienos praeis trys mėnesiai.[2] Konfidencialus dokumentas: žr. SCH/Com-ex (98)17.--------------------------------------------------


title: 2013/393/CFSP: 2013 m. liepos 22 d. Tarybos sprendimas 2013/393/BUSP, kuriuo iš dalies keičiamas Sprendimas 2013/382/BUSP dėl Europos Sąjungos specialiojo įgaliotinio Afganistane įgaliojimų pratęsimo

text:
23.7.2013

               LT

               Europos Sąjungos oficialusis leidinys

               L 198/47

         TARYBOS SPRENDIMAS 2013/393/BUSP
   2013 m. liepos 22 d.
   kuriuo iš dalies keičiamas Sprendimas 2013/382/BUSP dėl Europos Sąjungos specialiojo įgaliotinio Afganistane įgaliojimų pratęsimo
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 28 straipsnį, 31 straipsnio 2 dalį ir 33 straipsnį,
   atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi:

               (1)

               2010 m. kovo 22 d. Taryba priėmė Sprendimą 2010/168/BUSP (1), kuriuo Vygaudas UŠACKAS paskirtas Europos Sąjungos specialiuoju įgaliotiniu (toliau – ES specialusis įgaliotinis) Afganistane;

               (2)

               2013 m. liepos 15 d. Taryba priėmė Sprendimą 2013/382/BUSP (2) dėl ES specialiojo įgaliotinio įgaliojimų pratęsimo iki 2014 m. birželio 30 d.;

               (3)

               laikotarpiui nuo 2013 m. rugsėjo 1 d. iki 2014 m. birželio 30 d. reikėtų paskirti naują ES specialųjį įgaliotinį Afganistane;

               (4)

               Sprendimas 2013/382/BUSP turėtų būti atitinkamai iš dalies pakeistas;

               (5)

               ES specialusis įgaliotinis vykdys savo įgaliojimus aplinkybėmis, kurios gali pablogėti ir galėtų trukdyti siekti Sutarties 21 straipsnyje nustatytų Sąjungos išorės veiksmų tikslų,

         PRIĖMĖ ŠĮ SPRENDIMĄ:
   1 straipsnis
   Sprendimo 2013/382/BUSP 1 straipsnis pakeičiamas taip:

      „1 straipsnis
      Europos Sąjungos specialusis įgaliotinis
      1.   ES specialiojo įgaliotinio Afganistane Vygaudo UŠACKO įgaliojimai pratęsiami iki 2013 m. rugpjūčio 31 d.
      2.   Franz-Michael SKJOLD MELLBIN skiriamas ES specialiuoju įgaliotiniu Afganistane laikotarpiui nuo 2013 m. rugsėjo 1 d. iki 2014 m. birželio 30 d.
      3.   Tarybai priėmus sprendimą Sąjungos vyriausiojo įgaliotinio užsienio reikalams ir saugumo politikai siūlymu, ES specialiojo įgaliotinio įgaliojimai gali būti nutraukti anksčiau.“

   2 straipsnis
   Įsigaliojimas
   Šis sprendimas įsigalioja jo priėmimo dieną.

      Priimta Briuselyje 2013 m. liepos 22 d.

            Tarybos vardu

            Pirmininkė

         C. ASHTON

      (1)  OL L 75, 2010 3 23, p. 22.

      (2)  OL L 193, 2013 7 16, p. 22.


title: 2014 m. gruodžio 17 d. Europos Parlamento ir Tarybos sprendimas (ES) 2015/42 dėl Europos prisitaikymo prie globalizacijos padarinių fondo lėšų mobilizavimo pagal 2013 m. gruodžio 2 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės, bendradarbiavimo biudžeto klausimais ir patikimo finansų valdymo 13 punktą (Italijos paraiška „EGF/2014/010 IT/Whirpool“ )

text:
14.1.2015

               LT

               Europos Sąjungos oficialusis leidinys

               L 8/14

         EUROPOS PARLAMENTO IR TARYBOS SPRENDIMAS (ES) 2015/42
   2014 m. gruodžio 17 d.
   dėl Europos prisitaikymo prie globalizacijos padarinių fondo lėšų mobilizavimo pagal 2013 m. gruodžio 2 d. Europos Parlamento, Tarybos ir Komisijos tarpinstitucinio susitarimo dėl biudžetinės drausmės, bendradarbiavimo biudžeto klausimais ir patikimo finansų valdymo 13 punktą
   (Italijos paraiška „EGF/2014/010 IT/Whirpool“)
   EUROPOS PARLAMENTAS IR EUROPOS SĄJUNGOS TARYBA,
   atsižvelgdami į Sutartį dėl Europos Sąjungos veikimo,
   atsižvelgdami į 2013 m. gruodžio 17 d. Europos Parlamento ir Tarybos reglamentą (ES) Nr. 1309/2013 dėl Europos prisitaikymo prie globalizacijos padarinių fondo (2014–2020 m.), kuriuo panaikinamas Reglamentas (EB) Nr. 1927/2006 (1), ypač į jo 15 straipsnio 4 dalį,
   atsižvelgdami į 2013 m. gruodžio 2 d. Tarybos reglamentą (ES, Euratomas) Nr. 1311/2013, kuriuo nustatoma 2014–2020 m. daugiametė finansinė programa (2), ypač į jo 12 straipsnį,
   atsižvelgdami į 2013 m. gruodžio 2 d. Europos Parlamento, Tarybos ir Komisijos tarpinstitucinį susitarimą dėl biudžetinės drausmės, bendradarbiavimo biudžeto klausimais ir patikimo finansų valdymo (3), ypač į jo 13 punktą,
   atsižvelgdami į Europos Komisijos pasiūlymą,
   kadangi:

               (1)

               Europos prisitaikymo prie globalizacijos padarinių fondas (toliau – EGF) įsteigtas siekiant teikti paramą atleistiems darbuotojams ir darbo veiklą nutraukusiems savarankiškai dirbantiems asmenims dėl su globalizacija susijusių esminių pasaulio prekybos sistemos struktūrinių pokyčių, atsiradusių dėl tebesitęsiančios pasaulinės finansų ir ekonomikos krizės, kaip nurodyta Europos Parlamento ir Tarybos reglamente (EB) Nr. 546/2009 (4), arba dėl naujos pasaulinės finansų ir ekonomikos krizės, ir padėti jiems vėl integruotis į darbo rinką;

               (2)

               EGF negali viršyti didžiausios metinės 150 mln. EUR sumos (2011 m. kainomis), kaip nustatyta Reglamento (ES, Euratomas) Nr. 1311/2013 12 straipsnyje;

               (3)

               2014 m. birželio 18 d. Italija pateikė paraišką mobilizuoti EGF lėšas dėl darbuotojų atleidimo iš Italijoje esančių „Whirlpool Europe S.r.l.“ ir penkių tiekėjų ir tolesnės gamybos grandies įmonių ir ją papildė išsamesne informacija, kaip nustatyta Reglamento (ES) Nr. 1309/2013 8 straipsnio 3 dalyje. Ši paraiška atitinka reikalavimus, kurie taikytini nustatant EGF finansinės paramos sumą, kaip nustatyta Reglamento (ES) Nr. 1309/2013 13 straipsnyje;

               (4)

               taigi iš EGF turėtų būti mobilizuota 1 890 000 EUR suma finansinei paramai pagal Italijos pateiktą paraišką suteikti,

         NUSPRENDĖ:
   1 straipsnis
   2014 finansinių metų Europos Sąjungos bendrajame biudžete Europos prisitaikymo prie globalizacijos padarinių fondo lėšos mobilizuojamos siekiant skirti 1 890 000 EUR įsipareigojimų ir mokėjimų asignavimų sumą.
   2 straipsnis
   Šis sprendimas skelbiamas Europos Sąjungos oficialiajame leidinyje.

      Priimta Strasbūre 2014 m. gruodžio 17 d.

            Europos Parlamento vardu

            Pirmininkas

         M. SCHULZ

            Tarybos vardu

            Pirmininkas

         B. DELLA VEDOVA

      (1)  OL L 347, 2013 12 20, p. 855.

      (2)  OL L 347, 2013 12 20, p. 884.

      (3)  OL C 373, 2013 12 20, p. 1.

      (4)  2009 m. birželio 18 d. Europos Parlamento ir Tarybos reglamentas (EB) Nr. 546/2009, iš dalies keičiantis Reglamentą (EB) Nr. 1927/2006, įsteigiantį Europos prisitaikymo prie globalizacijos padarinių fondą (OL L 167, 2009 6 29, p. 26).